PTTGC จับมือ SIRI ตั้งจุดทิ้งขยะรีไซเคิลไดรฟ์ทรู “YOUเทิร์น”
PTTGC จับมือ SIRI ตั้งจุดทิ้งขยะรีไซเคิลแบบไดรฟ์ทรู “YOUเทิร์น” ทำให้การแยกและทิ้งเป็นเรื่องง่าย
PTTGC จับมือ SIRI ตั้งจุดทิ้งขยะรีไซเคิลแบบไดรฟ์ทรู “YOUเทิร์น” ทำให้การแยกและทิ้งเป็นเรื่องง่าย
10 ก.พ. 2566

บริษัท พีทีที โกลบอล เคมิคอล จำกัด (มหาชน) หรือ PTTGC ตอกย้ำการดำเนินงานด้านความยั่งยืนอย่างต่อเนื่อง ด้วยการนำ “YOU เทิร์น” หรือระบบบริหารจัดการขยะพลาสติกอย่างครบวงจรตั้งแต่การคัดแยก ทิ้ง ระบบโลจิสติกส์ และการรีไซเคิล อัพไซเคิลเป็นผลิตภัณฑ์ สินค้าแฟชั่นรักษ์โลก จับมือกับบริษัท แสนสิริ จำกัด (มหาชน) หรือ SIRI ผู้พัฒนาอสังหาฯ ชั้นนำของไทยและผู้นำด้านการสร้างจุดเปลี่ยนเพื่อสิ่งแวดล้อมอย่างยั่งยืน เปิดตัว “Drive-Thru Recycling Station” หรือจุดทิ้งขยะรีไซเคิลแบบไดรฟ์ทรู ที่ Sansiri Backyard ใน T77 Community ในรูปแบบของ Installation ที่ความรู้เรื่องการแยกขยะแบบเข้าใจง่าย รณรงค์ให้ลูกบ้านแสนสิริแยกขยะได้ถูกประเภทและถูกวิธีในถังขยะสีที่ถูกต้องอย่างยั่งยืน โดยแบ่งตามประเภทของขยะรีไซเคิล ได้แก่ ขวดพลาสติก PET ขวดพลาสติก HDPE ถุงพลาสติกยืด กระป๋องอลูมิเนียม และ ขวดแก้ว
ด้วยแนวคิด “YOUเทิร์น เริ่มต้นที่ยู”  YOUเทิร์น เริ่มตั้งแต่แยกและทิ้งขยะพลาสติกในมืออย่างถูกวิธี  โดย “YOUเทิร์น” จะเข้ามารวบรวมและคัดแยกขยะพลาสติกอีกครั้ง  เชื่อมต่อการขนส่งเข้าสู่ ENVICCO โรงงานรีไซเคิลมาตรฐานระดับโลก ผลิตเม็ดพลาสติกรีไซเคิลคุณภาพสูงระดับฟู้ดเกรด (Food Grade) ของ PTTGC เพื่อให้มั่นใจได้ว่าขยะพลาสติกทุกชิ้นที่ทุกคนตั้งใจมาทิ้ง จะได้รับการจัดการอย่างเหมาะสม กลับมาสร้างประโยชน์แทนการฝังกลบ และนำกลับมาใช้ใหม่ให้ได้มากที่สุดตามหลักเศรษฐกิจหมุนเวียน (Circular Economy) และช่วยลดผลกระทบที่ก่อให้เกิดภาวะโลกร้อนไปพร้อม ๆ กัน
สำหรับ YOUเทิร์น จะตั้งที่จุดทิ้งขยะรีไซเคิลแบบไดรฟ์ ทรู Sansiri x GC : Drive-Thru Recycling Station ตั้งแต่วันนี้ – มิถุนายน 2566 ที่ Sansiri Backyard  ในโครงการ T77 community